Document ID: 32007R1143

32007R1143
L 256/23
SLUŽBENI LIST EUROPSKE UNIJE
01.10.2007.
UREDBA KOMISIJE (EZ) br. 1143/2007
od 1. listopada 2007.
o izmjeni Uredbe (EZ) br. 256/2002 u pogledu odobravanja pripravka Bacillus cereus var. toyoi, koji pripada skupini „Mikroorganizmi” kao dodatka hrani za životinje
(Tekst značajan za EGP)
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Uredbu (EZ) br. 1831/2003 Europskog parlamenta i Vijeća od 22. rujna 2003. o dodacima hrani za životinje za korištenje u hranidbi životinja (1), a posebno njezin članak 9. stavak 2.,
budući da:
(1)
Uredbom (EZ) br. 1831/2003 propisuje se odobravanje dodataka hrani za životinje za korištenje u prehrani životinja te razlozi i postupci za dodjeljivanje takvih odobrenja.
(2)
Pripravak Bacillus cereus var. toyoi (NCIMB 40112/CNCM I-1012), koji pripada skupini „Mikroorganizmi”, odobren je u skladu s Direktivom Vijeća 70/524/EEZ (2), posebno, Uredbom Komisije (EZ) br. 256/2002 (3) bez vremenskog ograničenja za uporabu za odojke, stare do dva mjeseca i za krmače, od jednog tjedna prije okota do odbijanja. Taj dodatak zatim je upisan u Registar Zajednice dodataka hrani za životinje kao postojeći proizvod, u skladu s člankom 10. Uredbe (EZ) br. 1831/2003.
(3)
U skladu s člankom 7. Uredbe (EZ) br. 1831/2003, zahtjev za izmjenu odobrenja navedenoga pripravka podnesen je kako bi se omogućila njegova uporaba u hrani za životinje za krmače od okota do odbijanja. Navedenom zahtjevu bile su priložene pojedinosti i dokumenti zahtijevani na temelju članka 7. stavka 3. navedene Uredbe.
(4)
Europska agencija za sigurnost hrane (Agencija) u svome mišljenju od 7. ožujka 2007. zaključila je da pripravak Bacillus cereus var. toyoi NCIMB 40112/CNCM I-1012 nema negativan učinak na zdravlje životinja, zdravlje ljudi ili okoliš (4). Nadalje je zaključila da pripravak ne predstavlja nikakav rizik koji bi, u skladu s člankom 5. stavkom 2. Uredbe (EZ) br. 1831/2003, isključio odobrenje. Agencija smatra da nema potrebe za posebnim zahtjevima u vezi s post-prodajnim nadzorom. Također je potvrdila izvješće o metodi analize dodatka hrani za životinje, koje je predao Referentni laboratorij Zajednice uspostavljen Uredbom (EZ) br. 1831/2003.
(5)
Procjena pripravka pokazuje da su uvjeti predviđeni člankom 5. Uredbe (EZ) br. 1831/2003 zadovoljeni.
(6)
Uredbu (EZ) br. 256/2002 potrebno je stoga izmijeniti sukladno tome.
(7)
Mjere predviđene u ovoj Uredbi u skladu su s mišljenjem Stalnog odbora za prehrambeni lanac i zdravlje životinja,
DONIJELA JE OVU UREDBU:
Članak 1.
Prilog III. Uredbi (EZ) br. 256/2002 zamjenjuje se tekstom u Prilogu ovoj Uredbi.
Članak 2.
Ova Uredba stupa na snagu dvadesetog dana od dana objave u Službenom listu Europske unije.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 1. listopada 2007.

Labels: 0
16
17
6